Avtale (nr.2)

Samarbeid simulering, AHLR DHLR

Legetjenesten og ambulansetjenesten i Saltdal

Rognan 11.01.2023

Lege- og ambulanse-tjenesten i Saltdal avtaler med dette å fortsette vårt samarbeid på akuttmedisinsk simulering tom mars 2024. Vi utvider også avtalen med felles AHLR og DHLR-kurs.

Dette baseres på evaluering av vårt samarbeid i dag 11. 01.23 for perioden september 2022 til i dag.

# Formål

Formålet er å gi en samlet best mulig pasientbehandling i akuttmedisinske situasjoner. Vi skal samarbeide om

* ***Simulering*** med fokus på kommunikasjon, samhandling og ledelse: med forutsigbarhet og forpliktelse for begge parter.
* ***AHLR***-kurs for utrykkende personell
* ***DHLR***-kurs for annet personell

Dette er ment som samtrening iht akuttmedisinforskriften.

Utover læring for den enkelte deltaker vil dette også gi viktig læring for tjenestene.

# Avgrensning

Samarbeidet dekker ikke trening av ferdigheter for den enkelte eller større øving på innsats, samvirke og ledelse på skadested. Vi ønsker heller ikke detaljert og teknisk fokus på prosedyrer og utstyr.

# Metode og prinsipper

I AHLR og DHLR så legger vi til grunn NRR sine metoder og prinsipper.

I simuleringen så bruker vi metoden «FørstBest» med følgende prinsipper:

***Tverrfaglig*** – Lege og ambulansetjenesten er begge avgjørende i vårt lokale akuttmedisinske team. I tillegg kan det være personell under utdanning i hver tjeneste. Det bør være både deltakere og fasilitatorer fra begge tjenester

***Realistisk*** – Under simulering har deltakerne sine ordinære roller. Undersøkelse og behandling gjøres så likt som i virkeligheten, man må faktisk undersøke for å få verdiene. Man bør gjøre tidkrevende prosedyrer fullt ut. Man bør bruke levende markører, men dukker kan også benyttes

***Lokal –*** Ved å simulere på den lokale og vanlige arbeidsplassen får man trygghet og realisme. Man kan også invitere lokale samarbeidspartnere. Med lokal simulering kan man også avdekke feil, mangler og bedre løsninger

***Faglig oppdatert*** – En gyllen mulighet til å oppdatere seg og implementere nytt utstyr o.l. Fasilitator må være oppdatert både faglig og på simulering som metode. Det bør være klare mål og et klart kunnskapsgrunnlag for simuleringen. Dette bidrar til en kunnskapsbasert praksis

***Simulering –*** Målet er å bli bedre på kommunikasjon, samhandling og ledelse. Alle skal få en utfordring og mestring. Scenario må fokusere på dette. Vi må øve på lokale forhold, og tilpasse opplegget til deltakerne. Læring krever både simulering og refleksjon i trygge rammer

***Refleksjon -*** Det bør være en strukturert gjennomgang av simuleringen i etterkant. Debrief bør følge et fast oppsett og styres av en fasilitator, som legger til rette for at alle skal få uttrykke hvordan de opplevde simuleringen, det som gikk bra og det som kan gjøres bedre neste gang. Fokuset må være på kommunikasjon, samhandling og ledelse. Vi må også diskutere undersøkelse og behandling av pasienten

***Trygge rammer –*** Hver enkelt deltaker må gi av seg selv og er sårbar. Simuleringen må være trygg, med rom for å feile og lære

## Gjennomføring

### Simulering

Vi ønsker å gjennomføre simulering hver første tirsdag hver måned kl. 09:30-11:30 på legekontoret i Saltdal

Legetjenesten ved Marianne Franing er arrangør av simuleringen og fasilitator - og stiller med minimum 1 lege

Ambulansetjenesten ved Håvard Jansen bidrar som fasilitator – og stiller med minimum 1 ambulanse med 2 personell på vakt, så lenge det ikke er haste eller akutte-oppdrag som ingen andre kan løse

Simuleringen baseres på ambulansetjenesten sitt årshjul for trening og øving med månedlige tema

Hver part bærer sine egne kostnader og det er ingen egen økonomi for simuleringen

### AHLR/DHLR

Vi ønsker å gjennomføre felles AHLR kurs for utrykkende personell og DHLR-kurs for annet personell på helsesenteret

Ambulansetjenesten ved Tage Eriksen arrangerer grunnkurs AHLR hver vår. 2023 er det planlagt 8 kurs i Saltdal. Dette administreres på nrr.org hvor hver enkelt melder seg på selv. Vi ønsker minst 1 og helst ikke flere enn 2 leger på hvert kurs. Legetjenesten ordner egne lisenser og ev lærebøker.

## Generelt

Denne avtalen med gjennomført simuleringen og AHLR/DHLR-kurs avtalen skal evalueres januar 2024. Samarbeidet kan da vurderes avsluttet, forlenget eller utvidet

Dette kan også utvidelse til flere stasjoner/områder i ambulansetjenesten etter nærmere avtale

Legetjenesten ved Kjell Gunnar Skodvin arrangerer en akuttmedisinsk øvelse hvert år, hvor ambulansetjenesten inviteres. Ambulansetjenesten arrangerer øvelser og kurs (Som TAS og SPS) hvor legetjenesten inviteres. Vi er

Denne avtalen kan sies opp av den enkelte part med 3 måneders varsel eller endres i samarbeid.

Signert 11.januar 2023 av begge parter

------------------------------------------------------------

***Marianne Franing***

For legetjenesten i Saltdal

-----------------------------------------------------------

***Karl Christian Nordal Kviseth***

For Ambulansetjenesten i Saltdal